บังคับคดีระดมกึ๋น ล้มละลายข้ามชาติ
กรมบังคับคดี ปัดฝุ่นแก้กฎหมายล้มละลายจัดประชาพิจารณ์ ก.ค.นี้ พร้อมยึดทรัพย์ข้ามชาติ เล็งเป็นศูนย์กลางวิชาการอาเซียน
21 มิ.ย. 2559

กรมบังคับคดี ปัดฝุ่นแก้กฎหมายล้มละลายจัดประชาพิจารณ์ ก.ค.นี้ พร้อมยึดทรัพย์ข้ามชาติ เล็งเป็นศูนย์กลางวิชาการอาเซียน
น.ส.รื่นวดี สุวรรณมงคล อธิบดีกรมบังคับคดี เปิดเผยถึงการปรับปรุงแก้ไขกฎหมายล้มละลายฉบับใหม่ ว่าได้จัดทำร่างเสร็จแล้ว และจะมีการจัดทำประชาพิจารณ์ประมาณเดือน ก.ค. 2559 คาดว่าจะสรุปได้เดือน ก.ย. 2559 นอกจากนี้กรมยังมีนโยบายจะผลักดันเป็นศูนย์กลางวิชาการการบังคับคดีอาเซียนและอยู่ระหว่างการจัดทำศูนย์กลางล้มละลาย โดยจะเชื่อมโยงข้อมูลหน่วยงานต่างๆ ในการเก็บรวมรวบทรัพย์สินที่ถูกอายัดหรือสินทรัพย์ของผู้ล้มละลาย
นอกจากนี้ กรมบังคับคดีและคณะกรรมาธิการสหประชาชาติว่าด้วยกฎหมายการค้าระหว่างประเทศ (UNCITRAL) เป็นเจ้าภาพร่วมในการประชุมระหว่างประเทศ ว่าด้วยการล้มละลายข้ามชาติระหว่างวันที่ 22-25 มิ.ย.นี้ โดยเชิญผู้แทนจากประเทศอาเซียนและประเทศคู่เจรจา เช่น จีน ญี่ปุ่น เกาหลี รวมทั้งองค์กรระหว่างประเทศ คณะกรรมาธิการสหประชาชาติว่าด้วยกฎหมายการค้าระหว่างประเทศ ธนาคารโลก สภาเจ้าพนักงานบังคับคดีระหว่างประเทศ ธนาคารพัฒนาเอเชีย (เอดีบี) ร่วมด้วย หัวข้อสำคัญคือแนวโน้มและปัจจุบันการล้มละลายข้ามชาติ และความเชื่อมโยงระหว่างกฎหมายล้มละลายและกฎหมายหลักประกันทางธุรกิจ เป็นต้น